**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 31. sjednice Upravnog vijeća**

**Doma zdravlja Karlovac održane**

**dana 24. travnja 2024. godine**

**Karlovac, travanj 2024.**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-846/2-24**

**Karlovac, 24. travnja 2024. godine**

**Z A P I S N I K**

sa **31. sjednice** Upravnog vijeća Doma zdravlja Karlovac održane dana 24. travnja 2024. godine (srijeda) s početkom u 15.15 sati.

Poziv s materijalima za 31. sjednicu Upravnog vijeća Doma zdravlja Karlovac dostavljen je članovima Upravnog vijeća dana 18. travnja 2024. godine putem dostavljača (Dostavnica Broj: 12-846/24).

NAZOČNI: prim. Dražen Tufeković, dr. med., spec. opće kirurgije, subspecijalist abdominalne kirurgije, predsjednik Oliver Budimir, mag. ing. sec., zamjenik predsjednika, Domagoj Modrušan, dr. med. dent., član.

NISU NAZOČNI: Ivana Mehle, dipl. učitelj, član, Sanja Brleković, dr. med. spec., član.

OSTALI NAZOČNI: Tatjana Šterk-Tudić, mag. oec., ravnateljica, Snježana Šlat, dr. med. spec., zamjenica ravnateljice i pomoćnica ravnateljice za kvalitetu, Andreja Jurković, dipl. iur., voditeljica Odjela za pravno kadrovske i opće poslove, Maja Pavletić, struč. spec. posl. upravljanja, voditeljica Odsjeka za računovodstvo.

Predsjednik Upravnog vijeća pozdravlja sve nazočne te konstatira kvorum te predlaže sljedeći

D N E V N I R E D

1. Usvajanje Zapisnika sa 30. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec ožujak 2024. godine
3. Usvajanje Izvješća ravnateljice o poslovanju Doma zdravlja Karlovac za razdoblje od 1.1.2024. do 31.3.2024. godine
4. Donošenje I. Izmjena i dopuna Financijskog plana za 2024. godinu s obrazloženjem
5. Usvajanje II. Izmjena i dopuna Plana nabave Doma zdravlja Karlovac za 2024. godinu
6. Utvrđivanje potrebe zapošljavanja
7. Imenovanje vršitelja dužnosti ravnatelja Doma zdravlja Karlovac
8. Imenovanje zamjenika vršitelja dužnosti ravnatelja Doma zdravlja Karlovac
9. Različito

Predloženi Dnevni red je s tri glasa ZA jednoglasno usvojen.

**Točka 1.**

U prilogu Poziva za 31. sjednicu Upravnom vijeću Doma zdravlja Karlovac je dostavljeni su Zapisnici sa 30. sjednice Upravnog vijeća.

Temeljem članka 22. Poslovnika o radu, Upravno vijeće je jednoglasno s tri glasa ZA donijelo sljedeću

O D L U K U

Članak 1.

Usvaja se Zapisnik sa 30. sjednice Upravnog vijeća Doma zdravlja Karlovac održane dana 27. ožujka 2024. godine.

Članak 2.

Ova Odluka stupa na snagu danom donošenja.

**Točka 2.**

U prilogu Poziva za 31. sjednicu Upravnom vijeću Doma zdravlja Karlovac je dostavljeno je Izvješće o financijskom poslovanju Doma zdravlja Karlovac za mjesec ožujak 2024. godine. Predsjednik Upravnog vijeća daje riječ ravnateljici koja u bitnome prezentira predmetno Izvješće te iznosi da su

prihodi od HZZO-a kao najznačajniji za mjesec ožujak ostvareni u iznosu od 340 406,67 EUR, što je 23,14% više u odnosu na isto razdoblje prošle godine.Prihodi od EU projekta iznosili su 22.647,71 EUR, a radi se o refundaciji troškova za tri liječnice na specijalizaciji,

Ravnateljica naglašava da su u rashode uključeni i troškovi saniteta koji je od 1. travnja 2024. preuzeo Zavod za hitnu medicinu Karlovačke županije. Nadalje, povećani su troškovi poštanskih usluga, troškovi dentalnih laboratorija za 17,5%, a najveće povećanje rashoda odnosi se na bruto plaće radnika koje su odnosu na isto razdoblje prošle godine uvećane za 45%. Sukladno kolektivnom ugovoru utvrđeno je novo materijalno prava radnika – Uskrsnica, koja je isplaćena u ukupnom iznosu od 14.100,00 EUR.

Ravnateljica zaključno iznosi da nije počelo povlačenje decentraliziranih sredstava, što se očekuje u travnju pa je poslovanje za mjesec ožujak rezultiralo manjkom prihoda i primitaka u iznosu od 63.422,00 EUR.

Predsjednik Upravnog vijeća otvara raspravu.

Kako daljnje rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec ožujak 2024. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Predsjednik Upravnog vijeća daje riječ ravnateljici Doma zdravlja koja ukratko prezentira Izvješće ravnateljice o poslovanju Doma zdravlja Karlovac za razdoblje od 1.1.2024. do 31.3.2024. godine dostavljeno članovima Upravnog vijeća u prilogu Poziva za 31. sjednicu.

Predsjednik Upravnog vijeća otvara raspravu.

Na upit predsjednika Upravno vijeća kakvo je stanje na računu Doma zdravlja, voditeljica Odsjeka za računovodstvo Maja Pavletić, struč. spec. posl. upr., odgovara da je poslovanje za prvo tromjesečje negativno s iznosom manjka od 100.900,60 EUR, ali bi zbog prenesenih viškova prihoda i primitaka iz prethodnih razdoblja u iznosu od 71.228,17 ukupan manjak prihoda i primitaka iznosio 29.672,43 EUR.

Kako daljnje rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Usvaja se Izvješće ravnateljice o poslovanju Doma zdravlja Karlovac za razdoblje od 1.1.2024. do 31.3.2024. godine, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Predsjednik Upravnog vijeća daje riječ ravnateljici koja poziva voditeljicu Odsjeka za računovodstvo da iznese obrazloženje predložene Odluke. Maja Pavletić, struč. spec. posl. upr., voditeljica Odsjeka za računovodstvo, iznosi da su I. Izmjene i dopune Financijskog plana za 2024. godinu s obrazloženjem s unesenim prihodima i rashodima domova zdravlja u Duga Resi, Ogulinu, Ozlju, Slunju i Vojniću, u okviru postupka pripajanja domova zdravlja Domu zdravlja Karlovac i promjeni naziva Doma zdravlja Karlovac, usvojene na [21. sjednic](https://www.kazup.hr/images/dokumenti/Zupanijska_skupstina/MANDAT_2021-2025/21_SJEDNICA_ZS_19_4_2024/POZIV_21_sjednica_%C5%BDS.pdf)i Županijske skupštine Karlovačke županije koja je održana dana 19. travnja 2024. godine u okviru usvajanja Izmjena i dopuna Proračuna Karlovačke županije za 2024. godinu.

Predsjednik Upravnog vijeća otvara raspravu, ali kako rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Donose se I. Izmjene i dopune Financijskog plana Doma zdravlja Karlovac za 2024. godinu s obrazloženjem, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Predsjednik Upravnog vijeća daje riječ ravnateljici koja iznosi da prijedlog II. Izmjena Plana nabave Doma zdravlja Karlovac za 2024. godinu odnosi na dodavanje novog predmeta nabave USLUGE ODRŽAVANJA ZELENIH POVRŠINA, Ev. broja: 50/2024, procijenjene vrijednosti 10.000,00 EUR, jer Dom zdravlja zaključuje ugovore o održavanju zelenih površina sa Zelenilom d.o.o. i DVD Mahično te za područje oko ambulante Rečica.

Predsjednik Upravnog vijeća otvara raspravu, ali kako rasprave nije bilo, Upravno vijeće je temeljem članka 19. Statuta jednoglasno s tri glasa ZA donijelo sljedeću

O D L U K U

Članak 1.

Usvajaju se II. Izmjene i dopune Plana nabave Doma zdravlja Karlovac za 2024. godinu koje se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 6.**

Predsjednik Upravnog vijeća daje riječ ravnateljici koja iznosi kao u obrazloženju dostavljenom uz Poziv za 31. sjednicu Upravnog vijeća, da je zbog odlaska u mirovinu 30. svibnja 2024. godine, Vesne Kljajo, dr. med spec. ginekologije i opstetricije, nositeljice tima u ordinaciji zdravstvene zaštite žena na adresi Dr. V. Mačeka 48, Karlovac, u poslovnom prostoru koji je vlasništvo Doma zdravlja, a radi preuzimanja navedene ordinacije, potrebno ishođenje suglasnosti za zapošljavanje doktora medicine specijalista ginekologije i opstetricije na neodređeno vrijeme i medicinske sestre/tehničara, jednog izvršitelja/ice na neodređeno vrijeme. Dom zdravlja ima obvezu preuzeti Ankicu Petrić, medicinsku sestru u timu Vesne Kljajo, dr. med. spec., jer je imenovana prije zasnivanja radnog odnosa u spomenutoj ordinaciji bila zaposlenica Medicinskog centra Karlovac odnosno Doma zdravlja Karlovac.

Predsjednik Upravnog vijeća otvara raspravu, ali kako rasprave nije bilo, Upravno vijeće je temeljem čl. 19. Statuta jednoglasno s tri glasa ZA donijelo sljedeću

O D L U K U

Članak 1.

Utvrđuje se potreba zapošljavanja:

* doktora medicine specijalista ginekologije i opstetricije - ugovornog zdravstvenog radnika primarne zdravstvene zaštite specijalista ginekologije i opstetricije, jedan/na izvršitelj/ica na neodređeno vrijeme,
* medicinske sestre/tehničara/zdravstvenog radnika u primarnoj zdravstvenoj zaštiti 3 u djelatnosti zdravstvene zaštite žena, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

**Točka 7.**

Predsjednik Upravnog vijeća iznosi da zbog isteka mandata ravnateljici Doma zdravlja 10. svibnja 2024. godine, nakon izvršenih konzultacija s osnivačem – Karlovačkom županijom, a u kontekstu predstojećeg postupka pripajanja domova zdravlja u Duga Resi, Ogulinu, Ozlju, Slunju i Vojniću, Domu zdravlja Karlovac i promjeni naziva Doma zdravlja Karlovac sukladno donesenim odlukama Županijske skupštine, predlaže da se Tatjana Šterk-Tudić, mag. oec., imenuje vršiteljicom dužnosti ravnatelja Doma zdravlja Karlovac do provedbe pripajanja odnosno na razdoblje najduže do godinu dana.

Predsjednik Upravnog vijeća otvara raspravu, ali kako rasprave nije bilo, Upravno vijeće je na temelju članka 85. Zakona o zdravstvenoj zaštiti (Narodne novine br. 100/18, 125/19, 147/20, 119/22, 156/22, 33/23 i 36/24), članka 43. Zakona o ustanovama (Narodne novine br. 76/93, 29/97, 47/99, 35/08, 127/19 i 151/22) i članka 19. Statuta Doma zdravlja Karlovac, jednoglasno s tri glasa ZA donijelo sljedeću

O D L U K U

o imenovanju vršiteljice dužnosti ravnateljice Doma zdravlja Karlovac

Članak 1.

Tatjana Šterk-Tudić, mag. oec., s prebivalištem u Karlovcu, Dr. V. Mačeka 9, OIB 25938500803, imenuje se vršiteljicom dužnosti ravnateljice Doma zdravlja Karlovac, počev od 11. svibnja 2024. godine.

Članak 2.

Predsjednik Upravnog vijeća Doma zdravlja Karlovac zaključit će u ime Doma zdravlja Karlovac s Tatjanom Šterk-Tudić, mag. oec., dodatak ugovora o radu za obnašanje vršiteljice dužnosti ravnateljice Doma zdravlja Karlovac.

Tatjana Šterk-Tudić, mag. oec., će obnašati dužnost iz članka 1. ove Odluke najduže do godinu dana.

Članak 3.

Tatjana Šterk-Tudić, mag. oec., prestaje obnašati dužnost ravnateljice Doma zdravlja Karlovac s danom 10. svibnja 2024. godine, zbog isteka mandata.

Članak 4.

Ova Odluka stupa na snagu danom donošenja.

**Točka 8.**

Predsjednik Upravnog vijeća daje riječ ravnateljici koja predlaže da se Snježana Šlat, dr. med spec. imenuje za zamjenika vršiteljice dužnosti ravnatelja Doma zdravlja Karlovac sukladno trajanju obnašanja dužnosti vršiteljice dužnosti ravnatelja Doma zdravlja, počev od 11. svibnja 2024. godine zbog isteka mandata imenovane.

Predsjednik Upravnog vijeća otvara raspravu, ali kako rasprave nije bilo, Upravno vijeće je temeljem čl. 19. i 24. Statuta jednoglasno s tri glasa ZA donijelo sljedeću

O D L U K U

Članak 1.

Snježana Šlat, dr. med. spec., OIB 72008773549, imenuje se za zamjenicu vršiteljice dužnosti ravnateljice Doma zdravlja Karlovac, za vrijeme obnašanja dužnosti vršiteljice dužnosti ravnateljice Doma zdravlja Karlovac, Tatjane Šterk-Tudić, mag. oec., počev od 11. svibnja 2024. godine.

Članak 2.

Ova Odluka stupa na snagu danom donošenja.

**Točka 9.**

Pod točkom 9. Različito nije bilo rasprave.

Po iscrpljenom Dnevnom redu rad sjednice završio je 24.4.2024. g. u 15.30 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Prim. Dražen Tufeković, dr. med., spec. opće**

**kirurgije, subspecijalist abdominalne kirurgije**